als_Latn dik_Latn sag_Latn
Kur kanë mbetur vetëm 15 ditë nga zgjedhjet parlamentare të 25 qershorit, mediat bëjnë me dije se një takim shumë i rëndësishëm ka ndodhur në qytetin brendetar të Durrësit. Kështu, sipas mediave kreu i qeverisë dhe i PS Edi Rama dhe ish-kreu i Partisë Socialiste dhe lideri historik i saj Fatos Nano kanë kaluar pasditen e sotme në vilën e kryeministrit në Durrës.
Sipas burimeve, rreth orës 17.30 të pasdites ish-kryeministri Fatos Nano ka hyrë pas shumë vitesh në atë zonë për t’u futur në vilën e kryeministrit aktual. Lideri historik i Partisë Socialiste dhe kryetari aktual i socialistëve, kanë ndenjur për më shumë se dy orë së bashku. Më pas Edi Rama është larguar drejt Tiranës ku mori pjesë në përurimin e sheshit qëndror të kryeqytetit, ndërsa Fatos Nano drejt Golemit në shoqerinë e sekretarit të Përgjithshëm të Kryeministrisë Ëngjëll Agaçi. Duke lënë pas dhe misterin se për çfarë janë takuar dhe çfarë është biseduar dy orë mes tyre. Njëherësh një takim i tillë në prag të zgjedhjeve ka ngritur shumë hamendje dhe u ka dhënë udhë shumë teorive konspirative.
Burimet saktësojnë se një takim i tillë mes Ramës dhe Nanos, pas atij vlerësimi që bëri kreu aktual i socialistëve për liderin historik në kongresin zgjedhor, ka të bëjë me faktin se bëhet për të motivuar të gjithë ata që kanë qënë mbështetës të Nanos. Motivim ky për të qënë aktivë në fushatën zgjedhore, dhe për të arritur ambicien e Ramës për të marrë 71 mandate më 25 qershor dhe për të pasur timonin vetëm në mandatin e dytë qeverisës.
Ndërkohë që një hamendësim tjetër është se Rama e ka takuar Nanon për t’ia përcjellë zyrtarisht vetë ftesën për të marrë pjesë në festimet e 26 vjetorit të themelimit të PS më 12 qershor, ditën e hënë. Dhe kjo pjesmarrje në funksion të anës psikologjike të të qenit të bashkuar dhe të motivimit të socialistëve për 25 qershorin.
Ndërkohë që teori më të guximshme konspirative e tejkalojnë limitin e të parit të këtij takimi brenda “gardhit” të PS.
Bëhet fjalë për një hamendësim më të guximshëm që ka të bëjë me mundësinë e një bashkimi të votave pas zgjedhjeve mes Ramës dhe Bashës, që me 94 vota të shkarkojnë Ilir Metën nga posti i Presidentit të Republikës. Pasi tonaliteti i lartë i përdorur gjatë tërë këtyre ditëve kundër kundërshtarëve politikë të Petrit Vasilit, ai është kryetar i LSI, e ka nxjerrë Ilir Metën nga konturi i Presidentit të Republikës.
Pavarësisht se është President i Zgjedhur, ai është President dhe nuk mund të zbresë në betejën elektorale, madje duke u treguar më i ashpër se liderët e tjerë politikë dhe që kurrë nuk mund të jetë një president mbi palët pas 24 korrikut. Kur partia që themeloi dhe drejtoi do të jetë në opozitë. Meta e paralajmëroi dhe vetë, teksa tha se “munda të shkarkojnë po të duan Rama dhe Basha, nëse mendojnë se kam shkelur ligjin”. Por ndërkohë që akoma më guximtarët e lidhin takimin e Ramës me Nanon, me faktin se Meta mund të shkarkohet dhe për shkak të fillimit të zbatimit të reformës në drejtësi, dhe se ai do të jetë dhe “kurbani” i parë i kësaj reforme për shkak të dosjes së tij të rëndë të shkeljeve, abuzimeve dhe krimeve. Dhe për çdo rast po punohet që President të jetë një figurë e pranuar nga të gjitha palët, dhe ndoshta Fatos Nano mund të jetë një perosn i tillë. Një politikan liberal, shumë vite larg politikës, 12 vite i shkëputur dhe me marrëdhënie të qeta me të dyja palët e politikës.
Këto janë të gjitha hamendësime, por që po ziejnë në koridoret e politikës shqiptare, aq sa guxojnë të mendojnë dhe një riciklim të Fatos Nanos, tashmë President të vendit, ëndrra e kahershme e tij në tërë këto vite./Pamfleti.com
als_Latn als_Latn als_Latn als_Latn als_Latn als_Latn als_Latn als_Latn